text: তথ্যপ্রযুক্তিনির্ভর শাসন ( ইলেকট্রনিক গভার্নেন্স বা e-governance) বলতে তথ্য ও যোগাযোগ প্রযুক্তি (মূলত ইন্টারনেট) ব্যবহার করে সরকারী সেবা, তথ্যের আদানপ্রদান, যোগাযোগমূলক লেনদেন, সরকার-থেকে-নাগরিক (government-to-citizen বা G2C) সেবা, সরকার-থেকে-ব্যবসা  সেবা (government-to-business বা G2B), সরকার-থেকে-সরকার  সেবা (government-to-government  G2G), সরকার থেকে চাকুরীজীবী  সেবা (government-to-employees বা G2E) সহ সমগ্র সরকারী কাঠামোর মধ্যে পশ্চাৎ-কার্যালয় প্রক্রিয়া ও আন্তঃক্রিয়াসমূহ সম্পাদন বা সরবরাহ করাকে বোঝায়। তথ্যপ্রযুক্তিনির্ভর প্রশাসনের মাধ্যমে সরকারের বিভিন্ন সেবা সহজে, দ্রুত, দক্ষভাবে, কম খরচে ও স্বচ্ছভাবে নাগরিকদের কাছে সুলভ করা যায়। সরকারের জবাবদিহিতা এতে বৃদ্ধি পায়। সরকারের বিভিন্ন মন্ত্রণালয়ের মধ্যে সহযোগিতা সহজতর হয়। সরকারী সেবাদান প্রক্রিয়াগুলি সহজে অনুসরণ করা যায়।
  
  তথ্যসূত্র
  
  বিষয়শ্রেণী:সরকার
  বিষয়শ্রেণী:তথ্য ও যোগাযোগ প্রযুক্তি
title: তথ্যপ্রযুক্তিনির্ভর শাসন